OpenLLM-France/wikimedia huggingface dataset:
# William Henry Reed

William Henry Reed (Frome, Somerset, 29 de juliol de 1877 - Croydon, barri del sud de Londres, 2 de juliol de 1942) fou un compositor i violinista anglès.
Pertanyent a una nissaga de músics era fill d'Alfred German Reed m. el 10 de març de 1895 i net de Thomas German Reed (1817-1888), el besavi de William ja era músic.
Estudià en la Royal Academy of Music de Londres. També fou professor de violí i examinador del Reial Col·legi de Música, i se li havia concedit la Reial Orde Victorià. A més de les anteriors dirigí diverses agrupacions musicals com la Reial Acadèmia de Música, l'Orquestra Simfònica de Londres, la Simfònica de Croydon, la Bromley de Concerts, etc.
Entre les altres composicions de què fou autor cal mencionar:
* Suite venetienne,
* Vals brillant,
* Among the Montains of Cambria,
* Caliban, escenes per a ball,
* Variacions simfòniques, per a orquestra de corda,
* The Lincoln Imp., concert per a violí,
* Will o'the Wisp, caprici,
* Asp's Fables, suite per a orquestra,
* Shovkheadled Peter, suite per a orquestra,
* Una Rapsòdia, per a viola i orquestra,
* Merry Andrew, obertura,
* A String Symphony,
També és autor d'obres per a quartet d'arc, per a violí i piano i de diverses melodies vocals.
Va escriure i publicà Elgar as I Know him (1936), i Life of Elgar (1938).

## Bibliografia

* Enciclopèdia Espasa Volum núm. 49, pàg. 1463 (ISBN 84-239-4549-9)
# Ayrshire (Iowa)

Ayrshire és una població dels Estats Units a l'estat d'Iowa. Segons el cens del 2000 tenia 202 habitants.

## Demografia

Segons el cens del 2000, Ayrshire tenia 202 habitants, 89 habitatges, i 55 famílies. La densitat de població era de 371,4 habitants per km².
Dels 89 habitatges en un 25,8% hi vivien nens de menys de 18 anys, en un 53,9% hi vivien parelles casades, en un 7,9% dones solteres, i en un 38,2% no eren unitats familiars. En el 34,8% dels habitatges hi vivien persones soles el 18% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,27 i el nombre mitjà de persones que vivien en cada família era de 2,96.
Per edats la població es repartia de la següent manera: un 26,2% tenia menys de 18 anys, un 5% entre 18 i 24, un 21,8% entre 25 i 44, un 26,2% de 45 a 60 i un 20,8% 65 anys o més.
L'edat mediana era de 43 anys. Per cada 100 dones de 18 o més anys hi havia 91 homes.
La renda mediana per habitatge era de 27.500 $ i la renda mediana per família de 30.893 $. Els homes tenien una renda mediana de 26.750 $ mentre que les dones 15.000 $. La renda per capita de la població era de 13.371 $. Cap de les famílies i el 4,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Ayrshire». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 6 agost 2010].
* ↑ «Geographic Comparison Table- Ayrshire». American Fact Finder. Oficina del Cens dels Estats Units, 12-01-2010.
# Tögrög

El tögrög (төгрөг en caràcters ciríl·lics mongols) és la unitat monetària oficial de Mongòlia. Se l'ha conegut també amb la forma russa tugrik. El tögrög, que en mongol vol dir "rodó", tradicionalment s'ha subdividit en 100 möngö (мөнгө), si bé ara aquesta fracció no s'utilitza.
El codi ISO 4217 és MNT. Té un símbol especial: ₮, i també s'acostuma a abreujar Tug.
Es va introduir el 9 de desembre de 1925 en substitució del dòlar mongol i equivalia al ruble soviètic, que llavors valia 18 grams de plata.
És emès pel Banc de Mongòlia (Монгол Банк, Mongol Bank). Actualment n'hi ha monedes de 20, 50, 100, 200 i 500 tögrög i bitllets de 10, 20, 50, 100, 500, 1.000, 5.000, 10.000 i 20.000 tögrög.

## Taxes de canvi

* 1 EUR = 3.354,43 MNT (8 d'octubre del 2020)
* 1 USD = 2.849,81 MNT (8 d'octubre del 2020)

## Enllaços externs

* Banc de Mongòlia (en mongol i anglès)
* Imatges dels bitllets mongols
# Winifred McNair

Winifred McNair, nascuda Winifred Margaret Slocock, (Donnington, Anglaterra, 9 d'agost de 1877 − Kensington, Londres, 28 de març de 1954) fou una tennista anglesa que va competir a començaments del segle xx.

## Biografia

Entre 1906 i 1925 va competir en 15 edicions del Torneig de Wimbledon. El seu millor resultat e va obtenir el 1913 quan va arribar a la final de la competició individual i va guanyar el títol de dobles fent parella amb Dora Boothby.
L'any 1920 participà Jocs Olímpics d'Anvers disputant les tres proves de tennis. En categoria individual fou derrotada molt clarament en el primer partit per la francesa Suzanne Lenglen, guanyadora final de la prova. En categoria de dobles femenins va fer parella amb Kathleen McKane i s'imposaren en la final per aconseguir la medalla d'or. McKane va sacrificar el seu partit de semifinals individual per poder-se centrar en les semifinals de dobles contra les franceses Suzanne Lenglen i Élisabeth d'Ayen. En dobles mixtos va fer parella amb Oswald Turnbull però van perdre en primera ronda.
L'any 1908 es casà amb el també tennista Roderick McNair, que posteriorment esdevindria el primer president del International Lawn Tennis Federation, i del qual adoptà el cognom. Al final de la seva carrera tennística va dedicar-se al golf jugant per Middlesex i també representà Anglaterra en diverses competicions.

## Torneigs de Grand Slam
### Individual: 1 (0−1)

| Resultat | Núm. | Any | Torneig | Oponent | Marcador |
| Finalista | 1. | 1913 | Wimbledon, Londres, Regne Unit | Dorothea Lambert Chambers | 0−6, 4−6 |

### Dobles: 1 (1−0)

| Resultat | Núm. | Any | Torneig | Parella | Oponents | Marcador |
| Guanyador | 1. | 1913 | Wimbledon, Londres, Regne Unit | Dora Boothby | Charlotte Cooper Sterry Dorothea Lambert Chambers | 4−6, 2−4, retirada |

## Jocs Olímpics
### Dobles

| Any | Campionat | Parella | Oponents | Resultat |
| 1920 | Jocs Olímpics, Anvers, Bèlgica | Kathleen Godfree | Geraldine Beamish Dorothy Holman | 8−6, 6−4 |

## Referències

* 1 2 «Wimbledon players archive – Winifred McNair (Slocock)». AELTC. Arxivat de l'original el 4 març 2016. [Consulta: 14 octubre 2018].
* 1 2 «Olympedia – Winifred McNair». [Consulta: 12 febrer 2024].
* ↑ «Local Weddings: Mr. R. J. McNair and Miss W. M. Slocock». The Surrey Comet, 25-04-1908, p. 8 [Consulta: 14 octubre 2018].
# Mentone (Indiana)

Mentone és una població dels Estats Units a l'estat d'Indiana. Segons el cens del 2000 tenia 898 habitants.

## Demografia

Segons el cens del 2000, Mentone tenia 898 habitants, 335 habitatges, i 230 famílies. La densitat de població era de 550,3 habitants/km².
Dels 335 habitatges en un 38,8% hi vivien nens de menys de 18 anys, en un 55,8% hi vivien parelles casades, en un 9,3% dones solteres, i en un 31,3% no eren unitats familiars. En el 27,5% dels habitatges hi vivien persones soles el 14,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,68 i el nombre mitjà de persones que vivien en cada família era de 3,25.
Per edats la població es repartia de la següent manera: un 31,2% tenia menys de 18 anys, un 9,4% entre 18 i 24, un 26,5% entre 25 i 44, un 17,5% de 45 a 60 i un 15,5% 65 anys o més.
L'edat mediana era de 32 anys. Per cada 100 dones de 18 o més anys hi havia 89 homes.
La renda mediana per habitatge era de 38.750 $ i la renda mediana per família de 42.222 $. Els homes tenien una renda mediana de 27.250 $ mentre que les dones 22.917 $. La renda per capita de la població era de 15.372 $. Entorn del 5,7% de les famílies i el 6,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Mentone». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 5 agost 2010].
* ↑ «Geographic Comparison Table- Mentone». American Fact Finder. Oficina del Cens dels Estats Units, 12-01-2010.
# William Henry Walter

William Henry Walter (Newark, Nova Jersey, 1 de juliol de 1825 - ?, 1893) fou un compositor i organista estatunidenc.
Sent encara un infant ja era organista en la seva ciutat nadiua, i el 1842, quan només contava disset anys, fou nomenat per exercir les mateixes funcions en l'església de l'Epifania de Nova York. El 1856 aconseguí la plaça d'organista del Columbia College, que li conferí el 1864 el títol de doctor honoris causa.
Entre les seves composicions hi figuren gran nombre de Misses, Salms, Motets, Antífones, etc.

## Referències

* ↑ William H. Walter Arxivat 2013-12-17 a Wayback Machine. a la Biblioteca de la Universitat de Colúmbia (anglès)

## Bibliografia

* Enciclopèdia Espasa Volum núm. 69, pàg. 1545 (ISBN 84-239-4569-3)
# Aspinwall (Iowa)

Aspinwall és una població dels Estats Units a l'estat d'Iowa. Segons el cens del 2000 tenia 58 habitants.

## Demografia

Segons el cens del 2000, Aspinwall tenia 58 habitants, 23 habitatges, i 18 famílies. La densitat de població era de 223,9 habitants per km².
Dels 23 habitatges en un 30,4% hi vivien nens de menys de 18 anys, en un 65,2% hi vivien parelles casades, en un 4,3% dones solteres, i en un 17,4% no eren unitats familiars. En el 17,4% dels habitatges hi vivien persones soles el 4,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,52 i el nombre mitjà de persones que vivien en cada família era de 2,79.
Per edats la població es repartia de la següent manera: un 22,4% tenia menys de 18 anys, un 8,6% entre 18 i 24, un 20,7% entre 25 i 44, un 31% de 45 a 60 i un 17,2% 65 anys o més.
L'edat mediana era de 44 anys. Per cada 100 dones de 18 o més anys hi havia 114,3 homes.
La renda mediana per habitatge era de 26.786 $ i la renda mediana per família de 41.250 $. Els homes tenien una renda mediana de 38.750 $ mentre que les dones 24.375 $. La renda per capita de la població era de 19.835 $. Cap de les famílies estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Aspinwall». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 6 agost 2010].
* ↑ «Geographic Comparison Table- Aspinwall». American Fact Finder. Oficina del Cens dels Estats Units, 12-01-2010.
# Anell C

L'anell C és un dels anells de Saturn. És més interior que l'anell B i s'estén des dels 72.500 km als 92.000 km des del centre de Saturn. L'anell C i la divisió de Cassini presenten moltes semblances estructurals, a més de la seva relativa falta de color roig, grau semblant de transparència i escassetat de partícules xicotetes. Ambdós manifesten bandes discretes, regularment espaiades i de brillantor uniforme. L'un i l'altra contenen també buits estrets, de vores ben definides i completament buides amb una amplària radial de 50 a 350 quilòmetres. Alguns dels buits posseïxen, a més, xicotets anells més prims encara, de vores igualment ben definides i molt opaques. Diversos d'aquestos últims anells són excèntrics, és a dir, no circulars, i d'amplària no uniforme.

## Vegeu també

* Anells de Saturn
* Anells de planetes
# Sabari

Sabari (Seberi, Severi, Savari) és un riu d'Orissa i Andhra Pradesh.
Neix als Ghats Orientals, al districte de Koraput (Orissa) i corre en direcció sud-oest en part per un canal de roca en una sèrie de ràpids fins que entra al districte d'East Godavari (Andhra Pradesh) on té un curs de 40 km, totalment lliure d'obstacles, i desaigua al riu Godavari a 17° 35′ N, 81° 18′ E﻿ / ﻿17.583°N,81.300°E﻿ / 17.583; 81.300.

## Referències

* 1 2 Hunter, Sir William Wilson. The Imperial Gazetteer of India (en anglès). Londres: Trübner & co., 1885.
# Medaryville

Medaryville és una població dels Estats Units a l'estat d'Indiana. Segons el cens del 2000 tenia 565 habitants.

## Demografia

Segons el cens del 2000, Medaryville tenia 565 habitants, 225 habitatges, i 152 famílies. La densitat de població era de 474,2 habitants/km².
Dels 225 habitatges en un 27,1% hi vivien nens de menys de 18 anys, en un 56,9% hi vivien parelles casades, en un 7,1% dones solteres, i en un 32,4% no eren unitats familiars. En el 28,9% dels habitatges hi vivien persones soles el 16,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,51 i el nombre mitjà de persones que vivien en cada família era de 3,11.
Per edats la població es repartia de la següent manera: un 24,4% tenia menys de 18 anys, un 8,8% entre 18 i 24, un 25% entre 25 i 44, un 23,9% de 45 a 60 i un 17,9% 65 anys o més.
L'edat mediana era de 40 anys. Per cada 100 dones de 18 o més anys hi havia 86,5 homes.
La renda mediana per habitatge era de 31.750 $ i la renda mediana per família de 40.750 $. Els homes tenien una renda mediana de 29.904 $ mentre que les dones 20.278 $. La renda per capita de la població era de 14.937 $. Entorn del 3,1% de les famílies i el 4,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Medaryville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 5 agost 2010].
* ↑ «Geographic Comparison Table- Medaryville». American Fact Finder. Oficina del Cens dels Estats Units, 12-01-2010.
# Espòrades Meridionals

Les Espòrades Meridionals són un grup d'illes de la mar Egea i la mar de Creta. La majoria de les Espòrades Meridionals formen l'anomenat Dodecanès, però les Espòrades inclouen algunes illes que no són estrictament d'aquest conjunt:
* Arkí
* Astipàlea
* Furni
* Icària
* Kàlimnos
* Kàrpathos
* Kasos
* Kastellórizo
* Khalki
* Kínaros
* Cos
* Leros
* Lipsí
* Nísiros
* Patmos
* Rodes
* Samos
* Simi
* Tilos
# Gœrlingen

Gœrlingen (en alsacià Geerlinge) és un municipi francès, situat a la regió del Gran Est, al departament del Baix Rin. L'any 1999 tenia 206 habitants.
Forma part del cantó d'Ingwiller, del districte de Saverne i de la Comunitat de comunes de l'Alsace Bossue.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 156 | 162 | 152 | 145 | 154 | 206 |

## Administració

Llista d'alcaldes :
| Període | Identitat | Partit |
| 2001- | Roland Bier | |
# Aplington

Aplington és una població dels Estats Units a l'estat d'Iowa. Segons el cens del 2000 tenia 1.054 habitants.

## Demografia

Segons el cens del 2000, Aplington tenia 1.054 habitants, 439 habitatges, i 302 famílies. La densitat de població era de 701,6 habitants per km².
Dels 439 habitatges en un 27,3% hi vivien nens de menys de 18 anys, en un 58,8% hi vivien parelles casades, en un 7,3% dones solteres, i en un 31,2% no eren unitats familiars. En el 30,1% dels habitatges hi vivien persones soles el 19,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,28 i el nombre mitjà de persones que vivien en cada família era de 2,8.
Per edats la població es repartia de la següent manera: un 22,6% tenia menys de 18 anys, un 4,6% entre 18 i 24, un 23,1% entre 25 i 44, un 19,2% de 45 a 60 i un 30,6% 65 anys o més.
L'edat mediana era de 45 anys. Per cada 100 dones de 18 o més anys hi havia 81,3 homes.
La renda mediana per habitatge era de 32.440 $ i la renda mediana per família de 41.711 $. Els homes tenien una renda mediana de 31.354 $ mentre que les dones 20.000 $. La renda per capita de la població era de 17.527 $. Entorn del 6,8% de les famílies i el 8,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Aplington». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 6 agost 2010].
* ↑ «Geographic Comparison Table- Aplington». American Fact Finder. Oficina del Cens dels Estats Units, 12-01-2010.
# Lashio

Lashio(birmà လာရှီုးမြို့) és la ciutat principal de l'Estat Shan de Myanmar i antiga capital dels Estats Shan del nord. Avui dia té uns 50000 habitants (uns 5000 el 1960, el 1901 era de 1.613 però abans de l'obertura de la via fèrria i el 1903 va passar a 2.565). Està situada al peu d'una muntanya per damunt de la ball del riu Nam Yao. Està poblada per xans, bamars i xinesos. Hi ha aeroport a les proximitats (coi IATA: LSH, codi ICAO: VYLS).
Edifici important de la ciutat és la Pagoda Mansu, que té uns 250 anys, i la de Saasana Paya (Pyi Lon Chanta) que és molt més antiga. Mercat setmanal. Proper està el viaducte de Gokteik que és el segon viaducte ferroviari més alt del món; també la pagoda Bawgyo (del segle XIV) en direcció a Hsipaw. A uns 8 km hi ha Yepusan que és molt saludable l'hivern.
Era un centre administratiu birmà pels estats Shan, si bé l'establiment estava aleshores situat a certa distància de la vila, a Nam Yao, en un antic camp fortificat xinès. La zona estava molt poblada però va quedar arruïnada per la revolta que va afectar l'estat de Hsenwi entre 1855 i 1889. Els britànics hi van instal·lar una estació amb jutjat, campament i edificis pels oficials civils, una posició de policia militar i el quarter del batalló de Lashio de la policia militar, al costat de l'estació nativa (anomenada Vella Lashio) on vivien els xans i birmans entre altres ètnies, que era un considerable mercat d'opi. Hi tenien residències temporals els cinc sawbwas (prínceps) xans dels estats del nord. L'estació de ferrocarril construïda el 1902, està a uns 3 km de la vila

## Referències

* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
# Teva I Uta

Teva I Uta és un municipi de la Polinèsia Francesa, situat a l'illa de Tahití, que es troba a les Illes del Vent (arxipèlag de les Illes de la Societat. Té 8.589 habitants. Situat a Tahiti Nui, compta amb les comunes associades de Mataiea (4 446 hab.) i Papeari (4 143 hab.).
# Markleville

Markleville és una població dels Estats Units a l'estat d'Indiana. Segons el cens del 2000 tenia 383 habitants.

## Demografia

Segons el cens del 2000, Markleville tenia 383 habitants, 141 habitatges, i 111 famílies. La densitat de població era de 360,7 habitants/km².
Dels 141 habitatges en un 31,2% hi vivien nens de menys de 18 anys, en un 67,4% hi vivien parelles casades, en un 8,5% dones solteres, i en un 20,6% no eren unitats familiars. En el 16,3% dels habitatges hi vivien persones soles el 9,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,72 i el nombre mitjà de persones que vivien en cada família era de 3,02.
Per edats la població es repartia de la següent manera: un 24,5% tenia menys de 18 anys, un 6,8% entre 18 i 24, un 28,7% entre 25 i 44, un 27,2% de 45 a 60 i un 12,8% 65 anys o més.
L'edat mediana era de 38 anys. Per cada 100 dones de 18 o més anys hi havia 105 homes.
La renda mediana per habitatge era de 48.438 $ i la renda mediana per família de 50.313 $. Els homes tenien una renda mediana de 30.781 $ mentre que les dones 22.981 $. La renda per capita de la població era de 17.395 $. Cap de les famílies i el 0,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Markleville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 5 agost 2010].
* ↑ «Geographic Comparison Table- Markleville». American Fact Finder. Oficina del Cens dels Estats Units, 12-01-2010.
# Galina Mixénina

Galina Mixénina (rus: Галина Андреевна Мишенина) (Solnechnogorsk, 5 d'agost de 1950) és una ex-remadora russa que va competir sota bandera de la Unió Soviètica durant la dècada de 1970.
El 1976 va prendre part en els Jocs Olímpics de Mont-real, on guanyà la medalla de bronze en la competició del quatre amb timoner del programa de rem. Formà equip amb Lyudmila Krokhina, Lidiya Krylova, Anna Pasokha i Nadezhda Sevostyanova.

## Referències

* ↑ «Galina Mishenina Olympic Results». sports-reference.com. Arxivat de l'original el 18 d’octubre 2012. [Consulta: 17 octubre 2019].
* ↑ Fitxa a worldrowing.com FISA
# Rurrenabaque

Rurrenabaque és una ciutat del nord de Bolívia, a la riba del riu Beni, i la capital del municipi homònim. En els darrers anys s'ha popularitzat entre el turisme internacional ja que és una porta d'entrada per a visitar al Parc Nacional Madidi, que es troba dins de la selva pluvial boliviana. Les excursions comencen tant amb vaixell com a peu. També ofereix accés a la pampa dels voltants. Els seus habitants sovint es refereixen a la ciutat pel seu sobrenom abreujat Rurre. Es troba a la província de José Ballivián al departament de Beni. El territori actualment anomenat Rurrenabaque ha estat habitat pels pobles arawac, tacanes i araones des de temps precolombins.
S'arriba a Rurrenabaque amb autobús, 410 km (250 mi) des de La Paz (18 hores), amb taxi llogat (12 hores) o en avió (45 minuts a 1 hora). A finals de 2006 es va obrir una nova carretera en la ruta que passa per Coroico, que va reduir la major part del trànsit motoritzat a l'antiga i més perillosa camí de Los Yungas, també coneguda com la «carretera de la mort», ara emprada per a fer descensos en bicicleta de muntanya.
L'aeroport de Rurrenabaque es va pavimentar el 2010. De vegades, els núvols baixos sobre les muntanyes properes poden dificultar la visibilitat dels avions i evitar que aterrin. També es pot utilitzar un aeroport proper, l'aeroport Reyes, que es troba a 32 quilometres (20 mi) de distància i aproximadament una hora amb autobús. No hi ha muntanyes a prop de Reyes, i l'aeroport sovint té millor temps i menys núvols baixos. Reyes és la capital de la província de José Ballivián.
Rurrenabaque es troba a la riba est del riu Beni. Un pont sobre el riu la connecta amb la població de San Buenaventura a la riba oest. La ciutat té un clima equatorial, limitant amb un clima tropical monsònic, amb una part notablement més seca de l'any. Rurrenabaque, com gran part de Bolívia, està subjecte a variacions climàtiques anuals, especialment com a resultat del canvi climàtic.

## Referències

* ↑ Ariz Sarasketa, Leire. «Rurrenabaque, el pueblo de Bolivia en el que se cruzan las historias de republicanos españoles, judíos y nazis» (en castellà), 06-05-2022. [Consulta: 9 març 2025].
* ↑ «Rurrenabaque-Santa Rosa Impulsan el turismo sostenible» (en castellà), 08-07-2024. [Consulta: 9 març 2025].
* 1 2 «Rurrenabaque, Beni. Excursiones y viajes» (en castellà). [Consulta: 9 març 2025].
* ↑ «INE» (en castellà), 02-02-2018. [Consulta: 9 març 2025].
* ↑ «Rurrenabaque ahora es un destino turístico sostenible» (en anglès), 07-03-2025. [Consulta: 9 març 2025].
* ↑ «EL PUENTE RURRENABAQUE – SAN BUENAVENTURA; La Responsabilidad del BID y del Estado en una obra sin consenso territorial» (en castellà), 01-06-2014. [Consulta: 9 març 2025].